CELEX: 22018D1525
Language: sk
Date: 2018-09-28 00:00:00
Title: Rozhodnutie č. 1/2018 Výboru veľvyslancov AKT – EÚ z 28. septembra 2018, ktorým sa riaditeľovi Technického centra pre poľnohospodársku a vidiecku spoluprácu (CTA) udeľuje absolutórium v súvislosti s plnením rozpočtov centra v rozpočtových rokoch 2001, 2002 a 2003 [2018/1525]

12.10.2018   
               
               
                  SK
               
               
                  Úradný vestník Európskej únie
               
               
                  L 256/117
               
            
         ROZHODNUTIE č. 1/2018 VÝBORU VEĽVYSLANCOV AKT – EÚ
         z 28. septembra 2018,
         ktorým sa riaditeľovi Technického centra pre poľnohospodársku a vidiecku spoluprácu (CTA) udeľuje absolutórium v súvislosti s plnením rozpočtov centra v rozpočtových rokoch 2001, 2002 a 2003 [2018/1525]
         VÝBOR VEĽVYSLANCOV AKT – EÚ,
         so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (1), a najmä na článok 3 ods. 4 jej prílohy III,
         so zreteľom na rozhodnutie Rady ministrov AKT – ES č. 1/2000 z 27. júla 2000 týkajúce sa prechodných opatrení uplatniteľných od 2. augusta 2000 do dňa nadobudnutia platnosti Dohody o partnerstve AKT – ES (2),
         so zreteľom na súvahy Technického centra pre poľnohospodársku a vidiecku spoluprácu za rozpočtové roky 2001, 2002 a 2003, ktoré sa prijali 31. decembra 2001, 31. decembra 2002 a 31. decembra 2003,
         so zreteľom na správy audítorov týkajúce sa účtovných závierok centra za rozpočtové roky 2001, 2002 a 2003,
         berúc na vedomie odpovede riaditeľa centra na pripomienky audítorov,
         keďže:
         
                     (1)
                  
                  
                     Príjmy centra v rozpočtových rokoch 2001, 2002 a 2003 pozostávali najmä z príspevkov z Európskeho rozvojového fondu, ktoré v jednotlivých uvedených rokoch dosiahli sumu 13 151 076 EUR, 15 906 102 EUR a 14 880 000 EUR.
                  
               
                     (2)
                  
                  
                     Riaditeľ celkovo plnil rozpočty centra počas rozpočtových rokov 2001, 2002 a 2003 tak, že by sa mu v súvislosti s plnením týchto rozpočtov malo udeliť absolutórium,
                  
               ROZHODOL TAKTO:
         
            Jediný článok
            Výbor na základe správ audítorov a súvah za príslušné rozpočtové roky týmto udeľuje riaditeľovi Technického centra pre poľnohospodársku a vidiecku spoluprácu absolutórium v súvislosti s plnením rozpočtov centra za rozpočtové roky 2001, 2002 a 2003.
         
         
            V Bruseli 28. septembra 2018
            
               
                  Za Výbor veľvyslancov AKT – EÚ
               
               
                  predsedníčka
               
               Ammo Aziza BAROUD
            
         
         
            (1)  Ú. v. ES L 317, 15.12.2000, s. 3.
         
            (2)  Ú. v. ES L 195, 1.8.2000, s. 46.